text: [{"text_idx": "#000001", "text": "Afrika slept uppa\u0301 fjall i\u0301 ve\u00f0urlagspolitikkinum"}, {"text_idx": "#000002", "text": "I\u0301 hesum d\u00f8gum eru 18.000 umbo\u00f0 og 30 statslei\u00f0arar u\u0301r Afrika a\u0301 klimara\u0301\u00f0stevnu i\u0301 h\u00f8vu\u00f0ssta\u00f0num i\u0301 Kenya, Nairobi, har tey fyrireika seg til komandi ST COP28 ra\u0301\u00f0stevnuna seinni i\u0301 a\u0301r. Afrika er hart rakt av ve\u00f0urlagsbroytingum, sum ri\u0301ki heimurin eigur a\u0301byrgdina av. Men tey ri\u0301ku londini aftra seg vi\u00f0 at stu\u00f0la Afrika i\u0301 gr\u00f8na orkuskiftinum."}, {"text_idx": "#000003", "text": "Talan er um fyrstu ra\u0301\u00f0stevnu a\u0301 sli\u0301kum slag i\u0301 Afrika. Hvussu a\u0301virka klimabroytingarnar Afrika og hvussu slepst undan ringastu avlei\u00f0ingunum av teimum og hv\u00f8r skal rinda eru ma\u0301l ovast a\u0301 breddanum at vi\u00f0gera a\u0301 ra\u0301\u00f0stevnuni i\u0301 Nairobi. Endama\u0301li\u00f0 er eisini at finna r\u00e6tta bo\u00f0skapin at hava vi\u00f0 s\u00e6r til sto\u0301ru ST ve\u00f0urlagsra\u0301\u00f0stevnuna COP28 i\u0301 Dubai i\u0301 Sameindu Arabisku Emeratunum i\u0301 november i\u0301 a\u0301r."}, {"text_idx": "#000004", "text": "Afrika er i\u0301 teirri st\u00f8\u00f0u, at landi\u00f0 er sera hart rakt av ve\u00f0urlagsbroytingunum og hevur Afrika sera avmarka\u00f0ar m\u00f8guleikar at fyribyrgja og standa i\u0301mo\u0301ti avlei\u00f0ingunum av ve\u00f0urlagsbroytingunum, hv\u00f8rs turki og skerpingur gera sera no\u0301gv um seg."}, {"text_idx": "#000005", "text": "Meira enn 110 mio\u0301. i\u0301bu\u0301gvar i\u0301 Afrika eru beinlei\u00f0is raktir av ve\u00f0urlagsbroytingunum veit norska NRK at siga fra\u0301. H\u00f8vu\u00f0sspurningurin er, hvussu hesi skulu tillaga seg broytingarnar, sum tey ikki sja\u0301lvi eru ors\u00f8kin til."}, {"text_idx": "#000006", "text": "A\u0301 fleiri undanfarnum ST ve\u00f0urlagsra\u0301\u00f0stevnum hevur spurningurin um hja\u0301lp til Afrika at gerast partur av gr\u00f8na orkuskiftinum vi\u00f0 eitt nu\u0301 i\u0301l\u00f8gum og beinlei\u00f0is stu\u00f0uli til londini i\u0301 hesum heimspartinum veri\u00f0 fremst a\u0301 skra\u0301nni. Men ta\u00f0 er so ikki blivi\u00f0 til meira en or\u00f0 og lyfti. Ein bo\u00f0skapur, sum uttan iva fer at koma fram a\u0301 ra\u0301\u00f0stevnuni i\u0301 Kenya i\u0301 hesum d\u00f8gum, er enn einafer\u00f0 at minna ikki minst ri\u0301ku londini i\u0301 Vesturheiminum, sum standa fyri mesta av u\u0301tla\u0301tinum og harvi\u00f0 ors\u00f8kini til ringu st\u00f8\u00f0una i\u0301 Afrika, at halda si\u0301ni lyfti og veita beinlei\u00f0is stu\u00f0ul."}, {"text_idx": "#000007", "text": "Ho\u0301ast Afrika er sera ri\u0301kt uppa\u0301 varandi orkukeldum so sum b\u00e6\u00f0i vind, so\u0301l og vatnorku, so gongur ta\u00f0 seint hja\u0301 i\u0301leggjarum i\u0301 umheiminum at gera i\u0301l\u00f8gur i\u0301 Afrika."}, {"text_idx": "#000008", "text": "Tey ri\u0301karu londini vilja sko\u0301garh\u00f8ggingini i\u0301 heiminum til li\u0301vs fyri at ste\u00f0ga CO2 u\u0301tla\u0301tinum, og her er Afrika i\u0301 teirra st\u00f8\u00f0u, at no\u0301gvir i\u0301bu\u0301gvar vinna til li\u0301vsins uppihald vi\u00f0 at h\u00f8gga sko\u0301girnar ni\u00f0ur og bru\u0301ka t\u00e6r til brenni. Skal henda gongdin ste\u00f0gast, so ma\u0301 okkurt anna\u00f0 koma i\u0301sta\u00f0in."}, {"text_idx": "#000009", "text": "Millum luttakararnar a\u0301 ra\u0301\u00f0stevnuni i\u0301 Naroibi er eisini ST a\u00f0alskrivarin Anto\u0301nio Guterres. Hann heitti i\u0301 si\u0301ni r\u00f8\u00f0u a\u0301 ri\u0301kasta partin av heiminum um at stu\u00f0la Afrika umframt at hja\u0301lpa Afrika vi\u00f0 at menna varandi orkukeldur."}, {"text_idx": "#000013", "text": "Manna\u00e6ttin lati\u00f0 upp porturini til helviti"}, {"text_idx": "#000014", "text": "Helvtin av orkuni fra\u0301 vindmyllulundum fer til spillis"}, {"text_idx": "#000017", "text": "Russland sendir oljutangaskip nor\u00f0ur um Sibiria"}, {"text_idx": "#000019", "text": "Bera o\u0301tta fyri ny\u0301ggjum gr\u00f8num brennievnum"}]